Diari Oficial de la Generalitat Valenciana


Sumari del DOGV 8177, del 24-11-2017 (2017/10857)

RESOLUCIÓ de 8 de novembre de 2017, de la presidenta del Consorci Hospital General Universitari de València, per la qual s'adopten les determinacions necessàries sobre l'homologació o equivalència dels llocs de treball del Consorci a l'estructura dels llocs de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/10345


Data del document
:   08-11-2017

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * personal
    * concurs administratiu

RESOLUCIÓ de 8 de novembre de 2017, de la presidenta del Consorci Hospital General Universitari de València, per la qual s'adopten les determinacions necessàries sobre l'homologació o equivalència dels llocs de treball del Consorci a l'estructura dels llocs de la Conselleria de Sanitat Universal i Salut Pública. [2017/10350]  
El Consorci Hospital General Universitari de València és una entitat que forma part del sector públic instrumental de la Generalitat que es regeix pels estatuts refosos que van ser aprovats pel Consell de Govern en la sessió de 27 de juny de 2017 i publicats per la Resolució de 14 de juliol de 2017 en el Diari Oficial de la Generalitat Valenciana número 8090, el 24 de juliol de 2017.  
L'article 3.1 dels estatuts disposa que el Consorci constitueix una entitat de dret públic, de naturalesa institucional i de base associativa, amb personalitat jurídica pròpia i diferenciada de les entitats que la integren i amb plena capacitat d'obrar per al compliment dels seus fins, i està adscrita a l'Administració de la Generalitat, a través de la conselleria amb competències en matèria de sanitat.  
La Llei 40/2015, d'1 d'octubre, de règim jurídic del sector públic, estableix en l'article 121 que el personal al servei dels consorcis podrà ser funcionari o laboral i haurà de procedir exclusivament de les administracions participants. El seu règim jurídic serà el de l'Administració pública d'adscripció i les seues retribucions, en cap cas podran superar les establides per a llocs de treball equivalents en aquelles.  
  
La Llei 14/2016, de 30 de desembre, de pressupostos de la Generalitat per a l'exercici de 2017 prescriu, respecte del personal dels consorcis adscrits a la Generalitat, en la disposició addicional trenta-una que les retribucions del personal que preste els seus serveis en els distints consorcis adscrits a la Generalitat no podran sobrepassar, per a cada categoria professional, les establides en les taules retributives aplicables durant 2017 al personal inclòs en l'àmbit subjectiu de la present llei.  
  
La Direcció General de Recursos Humans i Econòmics de la Conselleria de Sanitat Universal i Salut Pública va remetre a aquest consorci amb data 7 d'abril de 2017 una comunicació l'assumpte de la qual concernia a l'aplicació de la disposició addicional trenta-una de la Llei de pressupostos de la Generalitat 2017, en què es demanava informació sobre les mesures adoptades per a garantir-ne el compliment.  
La Gerència del Consorci Hospital General Universitari de València, a través de la seua Direcció de Recursos Humans, va realitzar l'estudi de les categories professionals/llocs de treball segons la seua plantilla orgànica i les seues equivalències amb les categories professionals/llocs de treball de la Conselleria de Sanitat, que es va convertir en el document de treball que va ser remés a la representació dels treballadors/es, en una primera versió en el mes de maig de 2017, a la qual va seguir una altra en el mes de juny i, finalment, un document perfilat amb les aportacions del Servei de Plantilla de la Conselleria de Sanitat Universal i Salut Pública que es va remetre en el mes de setembre de 2017 i que va ser objecte de discussió en les sessions convocades amb la representació dels treballadors/es, i l'última d'aquelles és va realitzat l'11 d'octubre de 2017.  
Amb vista a complir el mandat normatiu, que comporta l'adaptació dels llocs de treball del Consorci des del punt de vista retributiu als llocs de treball equivalents de la Conselleria de Sanitat Universal i Salut Pública, cal adoptar les determinacions necessàries sobre l'homologació o equivalència d'aquests a l'estructura dels llocs de la Conselleria de Sanitat Universal i Salut Pública.  
  
Per a abordar aquest procés, el Consorci té l'instrument tècnic que és la plantilla orgànica de places, la gestió de la qual es regeix per les normes aprovades pel Consell de Govern en la sessió de 5 de maig de 2010 i publicades en el Diari Oficial de la Generalitat Valenciana número 6284, de 8 de juny de 2010, i se segueix, així mateix, la normativa i les directrius de la Conselleria de Sanitat Universal i Salut Pública en aquesta matèria.  
De conformitat amb tot el que s'ha exposat i en exercici de la competència atribuïda a aquest òrgan per l'article 2 de les normes de gestió referenciades, en relació amb la creació, modificació i supressió de places, resolc:  
  
Primer  
Homologar i unificar la denominació dels llocs de treball de la plantilla orgànica del Consorci HGUV en el precís sentit de l'adequació als llocs de treball de la Conselleria de Sanitat Universal i Salut Pública des del principi de l'equivalència; la qual cosa s'aplicarà a les relacions de llocs de treball que s'exposen a continuació:  
  
1. Homologar els llocs de treball on hi haja equiparació econòmica quant a la seua denominació i classificació a l'efecte de l'homologació amb els de la Conselleria de Sanitat Universal i Salut Pública, segons consta en l'annex I.  
2. Indicar els llocs de treball en què les retribucions del Consorci siguen superiors als de la Conselleria i siga necessari l'establiment d'un complement personal de garantia, quant a la seua denominació, classificació i retribucions a l'efecte de l'equiparació amb els de la Conselleria de Sanitat Universal i Salut Pública, segons es reflecteix en l'annex II.  
  
3. Indicar els llocs de treball en què les retribucions de la Conselleria de Sanitat Universal i Salut pública són superiors als del Consorci, en l'annex III, i s'haurà de preveure en els pressupostos de 2018 i ser objecte d'un tractament diferenciat en aqueix exercici quant a l'equiparació de les seues retribucions.  
  
Segon  
En l'aplicació d'aquesta homologació es tindran en compte les situacions singulars que concórreguen en determinats llocs de treball, com són els supòsits de nomenaments provisionals, millores d'ocupació i altres en sentit anàleg, per a les quals es delega en la Direcció de Recursos Humans l'adopció de les mesures pertinents.  
  
Contra aquest acte, que posa fi a la via administrativa, es pot interposar, potestativament, recurs de reposició davant d'aquest mateix òrgan, en el termini d'un mes comptador des de l'endemà de la publicació o, directament, recurs contenciós administratiu en el termini de dos mesos comptadors de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de novembre de 2017.- La consellera de Sanitat Universal i Salut Pública: Carmen Montón Giménez.